Flytoget

Flytoget er et hurtiggående flytogtilbud som forbinder Oslo lufthavn, Gardermoen med Oslo og Drammen. Trafikken har siden starten i 1998 vært utført av selskapet Flytoget AS med togmateriell av type 71, som fra sommeren 2021 er supplert med type 78. Strekningen mellom Oslo Lufthavn stasjon og Oslo sentralstasjon betjenes seks ganger i timen, og tilbakelegges på mellom 19 og 22 minutter. Videre betjenes Stabekk stasjon to ganger i timen og Drammen stasjon tre ganger (inkludert mellomliggende stasjoner).

I 2019 reiste 6,7 millioner passasjerer med Flytoget, tilsvarende en markedsandel på 28,7 % av tilbringertransporten til flyplassen. 99,1 % av Flytogets planlagte avganger ble kjørt, og disse hadde en punktlighet på 94,3 % (forsinket maks fire minutter).

 Ruter 
  (Drammen –) Asker – Sandvika – Lysaker – Skøyen –  Nationaltheatret – Oslo S –Lillestrøm – Oslo Lufthavn
  Stabekk – Lysaker – Skøyen – Nationaltheatret – Oslo S – Oslo Lufthavn

 Historie 
mini|Billettautomater på Oslo S i 2006.
Den 1. oktober 1996 vedtok Stortinget at NSB Gardermobanen, som fra før av var satt til å bygge og drifte Gardermobanen, også skulle stå for driften av flytogene. Togtrafikken ble satt i gang 27. september 1998 med høyhastighetstog av type 71, som har en topphastighet på 210 km/t, mens den nye flyplassen ble tatt i bruk 8. oktober samme år. På grunn av forsinket ferdigstillelse av tunnelen Romeriksporten måtte man fram til 22. august 1999 kjøre den gamle Hovedbanen mellom Lillestrøm og Oslo, noe som førte til at toget brukte  lengre tid enn planlagt.

Siden 2. september 2009 er Drammen Flytogets endestasjon i vest, med avganger hvert 20. minutt derifra.«Flytoget kommer i september» – Børre Ivar Lie og Anne Jordalen, Drammens Tidende (dt.no) 3. april 2009

I 2015 ble bestilt åtte nye firevogners togsett fra den spanske produsenten CAF. Det første togsettet av type 78 ble satt inn i drift i juni 2021, men etter 19 dager ble togsettet tatt ut av drift etter at det ble oppdaget sprekker i understellet. De var ute av drift i halvannet år. 9. januar 2023 ble det første togsettet satt inn i driften igjen, og i slutten av juni 2023 var seks av de åtte nye togsettene i drift.Oaris operation at Flytoget; https://www.railvolution.net/news/oaris-operation-at-flytoget; besøkt 17. november 2023

 Togmateriell  
+Type       ModellAntall ProdusentToppfartBildeType 7116Adtranz/Bombardier210 km/t120pxType 78CAF Oaris8CAF245 km/t120px

 Referanser 

 Eksterne lenker 



Kategori:Jernbane i Akershus
Kategori:Jernbane i Oslo
Kategori:Jernbane i Buskerud
Kategori:Kollektivtransport i Oslo
Kategori:Kollektivtransport i Buskerud